ด้วยความที่น้องสาวบ่นๆว่าอยากทานฟาลาเฟล แล้วจะต้องบินกลับไปเรียนต่ออีกในไม่นาน ก็เลยเสนอให้จัดทริปทัวร์ร้านฟาบาเฟลที่น้องอยากทานค่ะ ตอนแรกเห็นเสนอที่ข้าวสาร แล้วไหงไปหามาใหม่เป็นร้านที่บ้านสีลมก็ไม่ทราบค่ะ ก็เลยมีโอกาสได้ลองอาหารแนว Middle East อย่างอาหารเลบานอนเป็นครั้งแรกค่ะ

ตอนเข้าไปถึงโต๊ะก็เงียบ เพราะกำลังนั่งอ่านความแปลกใหม่ของเมนูที่ไม่เคยเห็นเลย คุณน้องก็สั่งๆไป... สั่งจนหนำใจก็เงียบ พนักงานก็เลยจิ้มมาที่เมนูตรงหน้าหนึ่งเมนู บอกว่าอันนี้อร่อย ด้วยมติเป็นเอกฉันท์จากผู้ร่วมทาง(หม่ำ) เลยจัดมาอีกหนึ่งค่ะ

-บรรยากาศ-
โดยส่วนตัวรู้สึกว่า ร้านนี้ดูแปลกใหม่มาก ทั้งเมนูอาหาร และการตกแต่งค่ะ ด้วยโครงสร้างตึกด้านนอกคล้ายๆร้านอาหารใน China Town ที่งสิงคโปร์ค่ะ มีที่นั่งแบบOutdoor ไว้รองรับลูกค้าที่ต้องการนั่งสูดอากาศด้านนอก ซึ่งน่าจะเป็นโซนสูบบุหรี่ด้วยค่ะ วันที่ไปเห็นลูกค้าต่างชาตินั่งเต็มเลยค่ะ เหมือนเป็นแหล่งรวมตัว ส่วนด้านในร้านตกแต่งแบบอบอุ่นด้วยกำแพงที่เป็นหินก้อนเล็ก โต๊ะนั่งสบายค่ะ

-เมนู-
อาหารเลบานอน ขนมหวาน และเครื่องดื่ม

-อาหารที่สั่ง-
1. "Falafel" (140 บาท) เมนูที่คุณน้องสาวบ่นทุกครั้งที่เจอว่าอยากทาน เพราะได้ไปทานไกลถึงอเมริกาค่ะ เมนูนี้เป็นถั่่ว Chick Pea เอามาบดๆ ผสมเครื่องเทศ ปั้นเป็นก้อน แล้วทอดมาแบบกรอบๆค่ะ ตอนทานน้องสาวบอกว่าให้เอาแผ่นพิต้าหั่นครึ่ง แล้วหั่นฟาลาเฟลใส่ลงไปพร้อมพักที่อยู่ในจาน(หอมใหญ่กับพาซลี่) ราดด้วยซอสสีขาวๆเนื้อเบาๆหน่อยที่มาด้วยกัน สามารถเติมซอสสีแดงรสเผ็ดนิดๆด้วยก็ได้ค่ะ
ได้ลองชิมจานนี้เป็นอย่างแรกก็รู้สึกโอเค ไม่หนักเครื่องเทศเท่าไหร่ค่ะ รสชาติใช้ได้ แต่น้องบอกว่าที่จริงตัวฟาลาเฟลต้องกรอบกว่านี้ ผักก็ต้องเยอะหว่านี้ ซอสสีแดงก็ต้องเผ็ดกว่านี้ค่ะ
2.*** "Hummus" (130 บาท) จานที่เห็นในเมนูแล้วต้องหันไปถามพนักงานเลยค่ะว่าคืออะไร ทั้งๆที่น้องสั่งไปแล้ว 55 จานนี้เป็นถั่ว Chick Pea บดละเอียดมากๆปรุงรสด้วยเครื่องเทศ มีความเปรี้ยวของมะนาว และราดด้วยน้ำมันมะกอกค่ะ น้องบอกว่าทานกับพิต้าก็ได้ แต่อิ่มค่ะ เลยตักทานเล่น อร่อยดี หอมถั่วนิดๆ เปรี้ยวๆค่ะ
3.*** "Chicken Wings a la Provencal" (200 บาท) จานแนะนำจานพนักงานค่ะ เป็นปีกไก่ทอดแล้วนำมาผัดกับเนย กระเทียม เครื่องเทศ และมะนาว แถมเสิร์ฟมากับมะนาวอีกครึ่งลูกค่ะ คำแรกที่ทานรู้สึกเลยว่าหอมเนย กระเทียม และเปรี้ยวดีค่ะ ชอบ เลยตักทานกับไก่ในอีกเมนูนึงค่ะ
4. "Shawarma Chicken" (200 บาท) จานนี้เป็นเนื้อไก่เหมือนที่ใช้เป็นส่วนประกอนหนึ่งของเคบบับค่ะ เสิร์ฟมาแบบมีพิต้าวางอยู่ที่ด้านบนและด้านล่างของกองไก่ที่หั่นเป็นชิ้นเล็ก พร้อมกับเฟรนช์ฟรายทอดร้อนๆ และผักค่ะ ตัวไก่แห้งไปหน่อยค่ะ เฟรนช์ฟรายอร่อยดี น้องบอกว่าถ้าเป็นเนื้อแกะจะนุ่ม และมันกว่านี้ค่ะ
5. "Pita" (แผ่นละ 15 บาท) พิต้าแผ่นใหญ่ ทาวร้านจะนำไปปิ้งให้เราก่อนค่ะ ด้านนอกจะกรอบนิดๆค่ะ ใช้ทานกับอาหารได้หลายทุกเมนู

***พอเราออเดอร์อาหารเสร็จ พนักงานจะนำผักดอง ที่มีทั้งบีทรูท แครอท และแตงกวาดองมาเสิร์ฟค่ะ รสชาติเปรี้ยวกำลังดี ทานแก้เลี่ยน อร่อยเลยค่ะ และมีซอสอีก2ถ้วย ถ้วยแรกเป็นซอสแดงที่เผ็ดนิดๆหวานหน่อยๆค่ะ ส่วนถ้วยที่2เป็นซอสครีมๆสีขาว ใส่กระเทียมสับด้วย ถ้วยนี้หอม อร่อยดีคะ***

-บริการ-
พนักงานเป็นต่างชาติเกือบทั้งหมดค่ะ แต่พูดไทยเข้าใจ ยิ้มแย้ม บริการดี แนะนำอาหารได้ถูกปากค่ะ

-การเดินทาง- 
ร้านอยู่ในโครงการบ้านสีลมค่ะ

-ที่จอดรถ- 
ลานจอดรถภายในโครงการ

KiMCHi WaSaBi
15/02/2014